作者：游九言
词牌/韵律：沁园春

paragraphs: 五十五年，满簪华发，俨然遂良。
又何曾戚戚，荜门圭窦，何曾汲汲，玉带金章。
困后高眠，饥来饱□，老矣狂夫老更狂。
空回首，叹世间名利，傀儡开场。
幸临晚节安康。
又两日、三秋催萧霜。
叹生朝亦是，贺宾踵至，龙锺矍铄，何足称觞。
喜对诸贤，笑谈世事，相会亲朋醉玉觞。
谁如我，素乐天知命，不事侯王。